**Európa po Vladivostok**

Bol som presvedčený o niektorých známych pravdách a preto som sa nimi riadil. Jedna z nich bola, že ak chceme mať životnú úroveň ako na Západe, tak musíme mať obdobné sociálne, politické, ekonomické a bezpečnostné základy. Tak som vždy podporoval parlamentnú demokraciu ako spôsob riadenia krajiny, vstup do EU i eurozóny a tiež do NATO. Prijatá ústava plne rešpektuje ľudské práva národov žijúcich na našom území tak ako to je v západných štátoch. Umožnilo to konsolidovať politiku i ekonomiku a výrazne zlepšiť vzťah medzi národnosťami a samozrejme i so susedmi. Obchodné a výrobne vzťahy sa zachovali a ďalej rozvíjali s Českom a následne mimoriadne výrazne s Nemeckom. Ak sa nám niekedy nedarilo vždy nás orgány EU upozorňovali na nedostatky a trvali na ich odstránení pri realizácii prístupových procesov. Predpokladal som, že tento podľa mňa správny postup sa uplatňuje u všetkých asociovaných krajín a samozrejme u riadnych členov striktne. Na autokratický spôsob riadenia som pozeral s despektom. Súčasné Nemecko som vnímal ako vzor vývoja. Dokázali sa prebrať z nacizmu a vytvoriť vážne prosperujúci štát. Spoločensko-ekonomický vývoj posledných rokov vážne nahlodal moje presvedčenia o EÚ a trochu aj o Nemecku. Je jasné, že geopolitika ovplyvňuje ich rozhodovanie, ale i tak niektoré rozhodnutia a tolerancia nenaplnenia ľudských práv vrátane podpory a glorifikovania nacizmu by mali byť jednoznačne odmietane. Napriek tomu sa u niektorých členských krajín a asociovanej UKRAJINY toleruje v mene geopoltiky čokoľvek . Pomaly za vzor implementovania demokracie a plnenia boja s korupciou sa uvádza Ukrajina ovládaná nacistickými potomkami, ktorí sú dokonca riadne zaradení do armády. Stále tu hrozí vojnový konflikt umocňovaný protiruskymi sankciami, ktoré sú jednoznačne proti ekonomickým záujmom EU. Len sem-tam pri hystérii médií je počuť triezvy hlas o tom, že za zdražovanie cien energetických surovín si môžeme sami a nordstream 2 treba spustiť, lebo bude ešte horšie. Inak tvrdí sa, že z minuloročných natlakovaných zásob je iba 10% . Odborníci tvrdia, že nie je možné bez ruského plynu plné pokrytie potreby. Mne osobne je jedno odkiaľ ten plyn je, ale nie je mi jedno v akej cene. Ohlasy domácností a podnikov sú všetkým známe. Inflácia postupuje rýchlym krokom. Zoberme si ešte k tomu, že Ázia má uzatvorené dlhodobé kontrakty. To znamená, že jej konkurenčná schopnosť sa výrazne zvyšuje. Sami pomáhame vytváraniu multipolarneho sveta s postupným upevňovaním pozícii východnej Ázie. USA i NATO sa prirodzene tomu bránia. Som presvedčený, že obrovský tlak na RF je vážnou chybov, pretože vženie RF a Cínu do spojenectva, čo bude mať za následok boj na dvoch frontoch a nie na jednom. Ak si niekto myslí, že unipolarny svet zachráni bojujúca Ukrajina, tak je na veľkom omyle. Ázia sa ekonomicky i vojensky rozvíja takým tempom, že je to nezvratné. EU si neuvedomuje, že tento anglosaský svet ju tlačí do straty svojej pozície v obchodných a výrobných vzťahoch vo svete. Pred tým než budeme tlačiť na iných dôsledne vyžadujme dodržianie našich hodnôt v Európe. Len tak môžeme dosiahnuť súlad medzi nástrojmi a cieľmi európskeho spoločenstva. Robme všetko preto, aby sme tento vývoj využili vo svoj prospech. Profitovali z neho a nie sami si vyrábať straty. Súčasný vývoj vyhovuje mimo Ázie len výrobcom zbrani a držiteľom zásob surovín. Gro tohoto je mimo EÚ. Už sa zdá byť jasnejsie, aká bola hlavná politická príčina vystúpenia VB z EÚ. Asi sú presvedčení, že v novej konštelácii sveta sa s EÚ NIE VEĽMI POČÍTA. Je načase, aby hlavne štáty EU sa spamätali, rozmysleli si optimálny postup do budúcna. Ja som presvedčený, že jedine schodné a efektívne riešenie keď už nie politicky aspoň ekonomicky zriadiť EURÓPU PO VLADIVOSTOK.

**Ján Gabriel**